Hy het in sy kar gespring en dadelik begin soek. Die kar was ’n huurkar en hy het die maatskappy vanwaar hulle die kar huur, geskakel om die opsporingstelsel te aktiveer.
Die man het gehoop om sy vrou se presiese ligging vas te stel met die opsporingstelsel. Ongelukkig het die stelsel, wat net ’n kort rukkie vantevore geïnstalleer was, nie gewerk nie.
Appelgryn het gereël dat Legacy Emergency Specialists haar hospitaal toe neem vir ’n ondersoek omdat die kapers haar ook tydens die aanranding in die maag geskop het.
Nadat iemand die stuk oor die gekaapte kar op sosiale netwerk raak gelees het, het hulle Appelgryn geskakel wat die kar toe in De La Reystraat met die sleutel nog in die aansitter gekry het.
In die ander twee kapings is ’n man op 4 Julie omstreeks 01:40 sy voertuig kwyt toe gewapende mans hom oorval het. Hulle het sy selfoon, bestuurderslisensie, beursie en ander kaarte gevat. Hy het dit reggekry om uit die kar te spring en het weggehardloop.
Op 6 Julie is ’n bestuurder van die pad afgedruk en het hy ’n trok gestamp in ’n poging om die kapers te ontvlug.